भारत, ऑस्ट्रेलिया तथा जापान के चार अधिकारियों ने समाचार एजेंसी रॉयटर को बताया कि भारत ने इस अनुरोध को रोक दिया और सुझाव दिया कि बंगाल की खाड़ी में होने वाले तीन देशों के युद्धाभ्यास की निगरानी के लिए ऑस्ट्रेलिया अपने अधिकारियों को भेजे. चारों अधिकारियों ने कहा कि अमेरिका और जापान ने युद्धाभ्यास में ऑस्ट्रेलिया की शिरकत का स्वागत किया है, क्योंकि वे चीन की बढ़ती ताकत के साथ संतुलन बनाने की कोशिशों में ऑस्ट्रेलिया को स्वाभाविक साझीदार के रूप में देखते हैं.